Diari Oficial de la Generalitat Valenciana


Sumari del DOGV 4953, del 24-02-2005 (2005/1222)

ACORD de 21 de desembre de 2004, de la Comissió Territorial d'Urbanisme, relatiu a la modificació puntual núm. 1 de les normes subsidiàries d'Aigües.
-----------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1222


Data del document
:   21-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aigües
    * pla d'urbanisme

ACORD de 21 de desembre de 2004, de la Comissió Territorial d'Urbanisme, relatiu a la modificació puntual núm. 1 de les normes subsidiàries d'Aigües. [2005/S1222]
  
Vist l'expedient de referència i sobre la base dels següents antecedents i consideracions
  
Antecedents
  
Primer. El projecte de modificació puntual de les normes subsidiàries es va sotmetre a informació pública durant un mes mitjançant un acord del ple de l'Ajuntament del dia 3 d'octubre de 2003 i es publica l'anunci en el Diari Oficial de la Generalitat Valenciana núm. 4.615 de 24 d'octubre de 2003. Després d'advertir l'omissió de publicació de l'anunci en un diari d'àmplia difusió, es realitza l'esmentada publicació en el diari Información de 26 de febrer de 2004, i s'obri un nou termini d'informació pública fins al 26 de març de 2004. Després d'ambdós períodes d'exposició pública en què no es van presentar al·legacions, es va aprovar provisionalment pel mateix òrgan en data 28 de novembre de 2003 per majoria absoluta.
  
Segon. La documentació està integrada per memòria informativa i justificativa i plànols d'informació i d'ordenació.
  
Tercer. L'objecte de l'expedient consisteix en la modificació de la qualificació del sòl urbà actualment destinat a edificació residencial, d'una superfície de 820,50 m², que passa a destinar-se en part a vial (720,30 m²) i en part a equipament públic (100,20 m²). A fi de compensar la disminució de l'edificabilitat lucrativa, es planteja el canvi de qualificació de la illa de cases restant, passant de «zona B» a «zona A».
  
Es justifica la modificació per l'interés municipal a garantir la pervivència d'arbres de gran qualitat ambiental, que quedaran integrats a la vorera, i passen per tant a domini públic; la qual cosa no suposa la minoració de la reserva de sòl dotacional, i es justifica el compliment de l'article 17 d'annex del Reglament de planejament de la Comunitat Valenciana.
  
Quart. Consten en l'expedient els següents pronunciaments de les administracions les competències i béns demanials dels quals poden resultar afectats:
  
Conselleria de Cultura, Educació i Esport, sol·licitat per l'Ajuntament en data 24 de maig de 2004. Emet un informe la Direcció General de Patrimoni Cultural Valencià en data 23 de juny de 2004, en sentit favorable.
  
Consta igualment que amb data 24 de maig de 2004 l'Ajuntament ha sol·licitat informe a la Conselleria de Sanitat, sense que fins al moment conste la seua emissió, i ha transcorregut el termini legalment establit.
  
Consideracions tecnicojurídiques
  
Primer. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (en endavant LRAU).
  
Segona. La documentació està completa, a l'efecte del compliment de l'article 27 de la Llei Reguladora de l'Activitat Urbanística.
  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la Llei Reguladora de l'Activitat Urbanística.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999, i la resta de disposicions de general i pertinent aplicació, la Comissió Territorial d'Urbanisme.
  
Acorda
  
1r) Aprovar definitivament la modificació puntual núm. 1 de les normes subsidiàries del municipi d'Aigües.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.